CELEX: 62017TA0493
Language: hr
Date: 2018-11-29 00:00:00
Title: Predmet T-493/17: Presuda Općeg suda od 29. studenoga 2018. – WL protiv ERCEA-e („Javna služba — Ugovorno osoblje — Upravna istraga — Produljenje probnog rada — Pripremni akt — Otkaz — Obavijest o otkazu elektroničkom poštom — Rok za žalbu — Polazna točka — Nedopuštenost — Poštivanje bitnih odredaba postupka — Odluka o otkazu po isteku probnog rada — Prekid odnosa povjerenja — Odgovornost — Zahtjev za raspravu iznesen u tužbi a koji nije ponovljen sukladno članku 106. stavku 2. Poslovnika”)

4.2.2019   
            
            
               HR
            
            
               Službeni list Europske unije
            
            
               C 44/36
            
         
      Presuda Općeg suda od 29. studenoga 2018. – WL protiv ERCEA-e
      (Predmet T-493/17) (1)
      
      ((„Javna služba - Ugovorno osoblje - Upravna istraga - Produljenje probnog rada - Pripremni akt - Otkaz - Obavijest o otkazu elektroničkom poštom - Rok za žalbu - Polazna točka - Nedopuštenost - Poštivanje bitnih odredaba postupka - Odluka o otkazu po isteku probnog rada - Prekid odnosa povjerenja - Odgovornost - Zahtjev za raspravu iznesen u tužbi a koji nije ponovljen sukladno članku 106. stavku 2. Poslovnika”))
      (2019/C 44/46)
      Jezik postupka: talijanski
      
         Stranke
      
      
         Tužitelj: WL (zastupnik: F. Elia, odvjetnik)
      
         Tuženik: Izvršna agencija Europskog istraživačkog vijeća (zastupnici: F. Sgritta i M. Chacón Mohedano, agenti, uz asistenciju A. Dal Ferra, odvjetnika)
      
         Predmet
      
      Zahtjev koji se temelji na članku 270. UFEU-a za, kao prvo, poništenje ERCEA-ine odluke o otkazu koja je tužiteljici priopćena usmenim putem 10. siječnja 2017., za ponovnu uspostavu radnog odnosa bez odgode i da se ERCEA-i naloži isplata svih plaća dospjelih u međuvremenu, kao drugo, za poništenje ERCEA-ine odluke od 28. listopada 2016. o produljenju probnog rada tužiteljici i utvrđenju nepostojanja tog razdoblja probnog rada od 1. studenoga 2016., kao treće, za poništenje akata koje čini upravna istraga koju provodi Ured Komisije za istražne radnje i stegovne postupke (IDOC) i izvještaja o toj istrazi od 7. studenoga 2016., kao i nalaganje ERCEA-i da ukloni navedenu istragu iz informatičkog sustava upravljanja osobljem i svih drugih baza podataka institucija Europske unije, kao četvrto, za poništenje ERCEA-ine odluke o otkazu od 22. prosinca 2016. koja je tužiteljici pristigla 24. siječnja 2017., za trenutni povrat u radni odnos i da se ERCEA-i naloži plaćanje naknade štete za plaće dospjele od datuma otkaza do objave presude, ili ako ju se ne vrati u radni odnos, da se ERCEA-i naloži da naknadi štetu koja se sastoji od gubitka plaća do isteka ugovora što iznosi 39 000 eura te, kao peto, da u svakom slučaju ERCEA-i naloži da tužiteljici isplati iznos od 300 000 eura na ime odštete ili bilo koji drugi iznos, veći ili manji, koji će se ocijeniti pravičnim, zbog ozbiljne povrede tužiteljičinog imidža i njezinog osobnog i profesionalnog ugleda.
      
         Izreka
      
      
                  1.
               
               
                  Tužba se odbija.
               
            
                  2.
               
               
                  WL-u se nalaže snošenje troškova.
               
            
         (1)  SL C 318, 25. 9. 2017.